ועדת הכלכלה, כנסת 16, פרוטוקול מספר 253, 2004-08-04 08:00

שלום שמחון: מה הנקודה שרצית שנכריע בה?

זאב גרוס: הוראות המעבר.

אבשלום וילן: אתם ביקשתם שנה הוראות מעבר, נכון?

זאב גרוס: לא, אנחנו ביקשנו דחיית ה-COP בשנה כדי לאפשר את השלמת העבודה על התקנות האלה.

זאב גרוס: מבחינתנו במידה ומסיבה זו או אחרת התקנות האלה לא יעברו, ה-COP3 ייכנס לתוקף גם ככה ב-1.1.2005.

זאב גרוס: תחילת תוקפן של התקנות האלה גם ב-1.1.2005.

רפי פרידמן: אנחנו חשבנו על הנושא הזה וחשבנו שסביר לתת איזה שהוא טולרנס של זמן, בעצם למזער בסקטור הזה של המזגנים הקטנים, שמדובר בעיקר עליהם כרגע, כולם יבואנים, גם היצרנים הם יבואנים.

רפי פרידמן: חשבנו שיהיה הגיוני לתת איזה שהוא טולרנס כי אנשים לא יכולים לתכנן מהיום למחר,

שלום שמחון: מה אתם מבקשים?

רפי פרידמן: אנחנו מבקשים שהתקנות שתיכנסנה לתוקף אפשר יהיה לייבא עד תאריך מסויים, נאמר אוגוסט או ספטמבר או אוקטובר, משהו כזה,

שלום שמחון: באיזו שנה?

רפי פרידמן: השנה, ולמכור עד מרץ שנה הבאה נאמר.

שלום שמחון: אתה מדבר בשם היצרנים.

שלום שמחון: מישהו מהיבואנים רוצה?

דורון עמיר: אנחנו מבקשים לדחות את הכניסה של התקנות האלה,

שלום שמחון: למתי?

דורון עמיר: אנחנו רוצים לדחות אותם בשנתיים, ל-2007.

דורון עמיר: הסיבה היא שבכל העולם הולכים, המגמה היא על COP יותר נמוך, יחד עם תהליך אחר, שבו אנחנו מאוד תומכים, ואני חושב שלא הוזכר פה, זה הנושא של תויות אנרגיה.

דורון עמיר: כי זה הזמן שאנחנו מקוים לפחות מהיצרניות שבו המחירים, זאת הסיבה שאותה אנחנו מציגים, שבה מחירי המזגנים יוכלו להישאר ברמה הנוכחית.

דורון עמיר: היום להביא מזגן עם COP גבוה, שהמשמעות היא לעבור לגז חדש, ולעשות שינויים מרחיקי לכת במזגן, יעלו את המחיר שלו.

דורון עמיר: ומה שאנחנו מציעים זה לתת לצרכן להחליט על פי תוית אנרגיה, זה תהליך שעכשיו גם מובל על ידי משרד התשתיות ואנחנו תומכים בו, מי יותר חסכוני, מי יותר יעיל, ולפי זה להחליט איזה מזגן לקנות.

שלום שמחון: זאת אומרת אם הוא יחליט לפי התקנות הנוכחיות זה יעלה לו יותר יקר.

שלום שמחון: אם הוא יחליט להישאר במתכונת השניה זה יעלה לו יותר בזול עד 2007.

דורון עמיר: נכון.

דורון עמיר: ב-2007 יקרה תהליך שקורה במוצרים מסחריים בענף המיזוג כבר עכשיו, אני לדוגמא מביא מערכות גדולות, מסחריות, יפניות, כשהשוק היפני הוא השוק שמוביל את כל הנושא הזה של מזגנים איכותיים ביעילות מאוד גבוהה.

דורון עמיר: המערכת שאנחנו עוברים עכשיו לארץ, ועוד חברה בשוק, נשארות באותה רמת מחירים, ב-COP מאוד גבוה, באותה רמת מחירים קודמת.

דורון עמיר: והסיבה שהמערכות האלה כבר היום מאוד פופולריות בעולם.

דורון עמיר: במזגנים רגילים, שהזכיר אותם קודם מר פרידמן, המחיר יעלה, כי עדיין זה לא פופולרי בעולם.

שלום שמחון: אתה מבקש שהתקנות ייכנסו לתוקף בינואר 2007,

דורון עמיר: נכון, כי אז רמת המחירים תהיה כמו היום.

דורון עמיר: כי אז רמת המחירים תהיה כמו היום.

דורון עמיר: אני עוד פעם מדגיש את העניין הזה.

דורון עמיר: יש לי פה קטלוגים מוכנים, אני יכול מחר בבוקר להתחיל להביא מזגנים כאלה.

דורון עמיר: חברת מיצובישי מייצרת אותם בשוק היפני, זה מה שיש.

דורון עמיר: היום הרמה היא מאוד מאוד נמוכה כי אירופה הגדולה עדיין לא הגיעה לזה.

דורון עמיר: ולכן הם אומרים לי בואו תעשו את זה בהדרגה, כמו כל מדינות העולם.

דורון עמיר: בשנת 2007, זה מה שאנחנו צופים, תוך שנתיים, זה יהיה כל כך פופולרי, לא נצטרך לייצר במיוחד בשבילכם, את הכמויות הקטנות של מדינת ישראל, ולכן רמת המחירים תהיה זהה.

עדי פרי: בניגוד וגם כדי לחזק את דבריו של דורון, מרבית המזגנים שמיובאים לארץ מיוצרים בסין.

עדי פרי: אם השוק היפני כבר יש לו מוצרים שמוכנים לזה אבל הם יקרים, בשוק הסיני, אצל היצרנים הגדולים בשוק הסיני, אני מדבר על היצרנים שמייצרים חמישה או שישה מליוני מזגנים בשנה, הם בכלל לא מוכנים לדבר הזה.

עדי פרי: הם לא ערוכים לזה.

עדי פרי: הם מחכים לראות שהדרישה תתחיל לבוא מאירופה, בעוד שנה שנתיים, ואז לפתח את המוצרים במהלך השנה הבאה.

עדי פרי: כיום, ממחקר שעשינו אצל היצרנים שאנחנו עובדים אתם, ואנחנו מדברים על היצרנים הכי גדולים בעולם בעצם, המצב של COP3, אפילו עם גז מתקדם יותר מחייב פתרון הרבה יותר יקר, זאת אומרת פתרון שיעלה בין שבעים למאה אחוז יותר.

עוזי מרדכי: שמי עוזי מרדכי מהתאחדות התעשיינים.

עוזי מרדכי: אני רוצה לומר שטיפול בתקנות נמשך כבר קרוב לשנתיים, בשיתוף מלא עם משרד התשתיות, ומבחינת משרד התשתיות בתאום מלא עם כל הגורמים.

עוזי מרדכי: אנחנו נכחנו כבר בלא מעט ישיבות שבהן גם היצרנים ישבו וגם היבואנים ישבו.

עוזי מרדכי: הדברים ידועים לכולם.

עוזי מרדכי: הנושא של תחזיות האנרגיה מטופל במסגרת התקנות האלה, אנחנו נמצאים היום בזמן, אני יוצא כנגד הטענה שצריך לדחות את התקנות.

עוזי מרדכי: אני חושב שצריך לאשר את התקנות.

עוזי מרדכי: אם אפשר להגיד עוד שמבחינת תויות האנרגיה לכל היבואנים אין שום בעיה להפעיל את זה ממחר כבר.

שלום שמחון: מאגוד לשכות המסחר יש פה מישהו?

נעמה בר-גד: כן, אנחנו מייצגים את היבואנים, אז דעתי כדעתם.

שלום שמחון: המועצה לצרכנות, יש פה מישהו?

שלום שמחון: אם לא אז אני אקריא פה את עמדתם כפי שהיא הגיעה אלינו לוועדה.

שלום שמחון: התאריך שלושה באוגוסט 2004.

שלום שמחון: עמדת המועצה לצרכנות היא שלאחר חמש שנים שניתנו ליצרנים וליבואנים להיערכות לרף היעילות החדש אין מקום לדחייה נוספת של כניסת הרף לתוקף בעוד שלוש שנים ואף יותר.

שלום שמחון: בנוסף גם הטענה שההקלות ניתנו עבור חלק קטן מהמזגנים הנמכרים מן הראוי שתגובה בנתונים ונבקש שיומצאו למועצה נתונים המגבים וכו'.

פיני שלזינגר: אני מייצג את תאדירן.

פיני שלזינגר: צריך וכדאי להמשיך קדימה.

פיני שלזינגר: העסק הזה נמשך הרבה זמן, ובעצם כולנו בתחום של המוצרים הרלוונטיים של ה-COP שלוש, כולנו באותו מצב.

פיני שלזינגר: כולנו יבואנים, גם אנחנו, גם היבואנים הקטנים.

פיני שלזינגר: התהליך הזה, המקורות שלו בסין כולם פתוחים, כולם בנמצא, בצדק אומרים תהיה התייקרות, לא של שבעים ומאה אחוז, סדר גודל של עשרה, עשרים אחוז.

פיני שלזינגר: התהליך הזה שמטרתו היתה לחסוך באנרגיה, אין צורך לשגע אותנו יותר מידי זמן.

פיני שלזינגר: הוחלט, צריך כבר לסיים את התהליך הזה.

עדי פרי: אנחנו בדקנו עם היצרנים הגדולים בסין, הנתון של עשרים אחוז הוא נתון שאנחנו בדקנו את זה עם כמה יצרנים, אנחנו גם עובדים עם הגדול ביותר וגם עם מספר שתיים בסין, מדובר במליוני מזגנים בשנה שהם מייצרים.

עדי פרי: המחירים שיעלו, וכבר היום יש דוגמאות, היום יש מוצרים כאלה יפניים שנמכרים, המחיר של מוצר עם COP שלוש ומעלה הוא גבוה בתשעים אחוז מהמחיר של מוצר רגיל שנמכר היום.

עדי פרי: היום הם נמכרים בשוק.

עדי פרי: מה שזה יגרום זה יהיה עליית מחירים לצרכן, שהיא כמובן אינטרס של חלק מהיצרנים אולי, אבל תגרום לעליית מחירים לצרכן בסופו של דבר בין שמונים למאה אחוז.

שוקי קפלן: אני מייצג את מכון התקנים.

שוקי קפלן: רק לתקן איזה טעות שנאמרה כאן, נאמר פה על תוית אנרגיה, תוית אנרגיה נדרשת על פי התקן כבר שנים רבות.

שוקי קפלן: החידוש בתקנה זה דירוג אנרגטי, שלא תהיה פה אי הבנה.

שלום שמחון: מאחר ואני מבין שיש בינינו ויכוח רק לגבי התאריך, נכון, לא לגבי הפרטים, אני מציע שאנחנו נקריא באופן מהיר את התקנות.

זאב גרוס: תקנות מקורות אנרגיה, (יעילות אנרגטית, סימון אנרגטי ודירוג אנרגטי מזגנים) התשס"ד 2004.

זאב גרוס: מתוקף סמכותי לפי סעיף 3 לחוק מקורות אנרגיה –1989 באישור ועדת הכלכלה של הכנסת אני מתקין תקנות אלה: 1.

זאב גרוס: הגדרות: בתקנות אלה דירוג אנרגטי, רמת היעילות האנרגטית של מזגן לעומת היעילות האנרגטית המזערית תקנה 2א' המבוטאת באותיות הלטיניות A עד G.

זאב גרוס: G הנמוכה ביותר, עד A הגבוהה ביותר.

זאב גרוס: התקן, תקן ישראלי 2994 חלק 1 מזגני אויר, דרישות בטיחות ופעולה, משרד התשתיות הלאומיות רח' יפו 234 ירושלים.

זאב גרוס: מזגן, מזגן אויר כמשמעותו בתקן, מסוג חלון או מסוג מפוצל או מסוג מתועל.

זאב גרוס: מזגן מסוג חלון – מזגן המורכב כיחידה אחת ומיועד להתקנה בחלון או בקיר, או מזגן נייד שפיזור האויר ממנו נעשה ישירות לאיזור הממוזג או המחומם.

זאב גרוס: מזגן מסוג מפוצל – מזגן המורכב בשתי יחידות או יותר כשיחידה אחת לפחות מצוייה מחוץ לאיזור הממוזג ושפיזור האויר נעשה ישירות לאיזור הממוזג או המחומם.

זאב גרוס: מזגן מסוג מתועל – מזגן המורכב מיחידה אחת או יותר שפיזור האויר באיזורים המקוררים או המחוממים נעשה באמצעות תעלות.

זאב גרוס: העבודה מאושרת כמשמעותה בסעיף 12 לחוק התקנים התשי"ד-1953.

זאב גרוס: מקדם היעילות COP כמשמעותו בתקן.

זאב גרוס: שיווק כהגדרתו בסעיף 14ג בחוק ...

זאב גרוס: התשמ"א-1981.

שלום שמחון: הערות לתקנה 1?

שלום שמחון: תקנה 1 מאושרת.

זאב גרוס: תקנה 2: חובת יעילות אנרגטית מזערית.

זאב גרוס: 2א - לא ייבא אדם או ימכור או ישווק מזגן ולא יציגו או אמצעי המדמה אותו לראווה בחנויות, בתצוגות, בתערוכות או במקומות כיוצא באלה אלא אם כן המזגן עומד בדרישות ליעילות אנרגטית כמפורט בתוספת הראשונה ובתקופות כאמור בה.

זאב גרוס: ב - ניכר לקביעת עמידת מזגן בתנאי היעילות האנרגטית כמפורט בתקנת משנה א' תיעשה במעבדה מאושרת בלבד, במועדים שנקבעו על פי התקן לביצוע בדיקות ועל פי כל דין.

זאב גרוס: ג – יצרן או יבואן של המזגן יגיש לממונה תוצאות כל בדיקה כאמור בתקנת משנה ב תוך שלושים ימים מיום ביצועה, ואם תוצאות הבדיקה מחייבות שינויים בתוית האמורה בתקנה 3 או בתקנה 4 יצרף את הצעתו לשינוי.

שלום שמחון: הערות לסעיף 2?

עדי פרי: הוא מתייחס פה לנצילות האנרגטית, שהוא הקריא אותה אחר כך בטבלה המפורטת, אנחנו עקרונית מתנגדים.

עדי פרי: הוא לא הקריא את התוספת הראשונה, הוא רק הזכיר אותה.

שלום שמחון: אנחנו נצביע על סעיף 2 כנוסחו בוועדה, מאחר ויש פה התנגדות לסעיף 2.

זאב גרוס: בתקנה 3 יש, לעומת הנוסח שלכם, נוסח שתוקן בתאום עם הגורמים, אז אני אקריא.

זאב גרוס: לא יציג אדם את המזגן או תמונה של מזגן, ציור או אמצעי המדמה מזגן בחנות תצוגה, בתערוכה או במקום כיוצא באלה, בשיווק מערכות או בכל אמצעי שיווק אחר אלא אם כן הודבקה עליו או הוצגה בסמוך אליו, ואז אני מוסיף: או פורסם לידו, במקום בולט לעין, תוית אנרגיה לפי הדוגמא, כי מדובר גם לגבי פרסום בעיתונות, שזה לא בדיוק הצגה.

זאב גרוס: יש גם פרסומים קויים כאלה, שהם מאוד מאוד קטנים, ואז אנחנו דורשים שבפרסום לגבי מזגנים יהיה גם הנושא של הנתונים האנרגטיים.

זאב גרוס: אני בא להבחין במלים בין הוצגה לפורסם,

מל פולישוק-בלוך: אבל פורסם לא בצמוד למכשיר,

לאה ורון: אתם מתכוונים שבפרסום בעתון של אותו מזגן ייאמר במפורש, זאת אומרת תהיה חובה מפורשת,

זאב גרוס: יהיה תוית האנרגיה או הנתונים שלה.

לאה ורון: תוית בפרסום בעתון לא תהיה.

זאב גרוס: יהיה, בואי נגיד ככה, אם לדוגמא ניקח עמוד שלם על מזגנים התוית תצטרך להופיע שם במלואה.

זאב גרוס: אם יש פרסומים של שורה אחת, שתי שורות, אז אנחנו לא מחייבים את הפרסום של כל התוית אלא רק את הנתונים.

זאב גרוס: אז אם הוועדה תרשה לי להשלים את הסעיף אז אני מוכן לעשות עוד תיקון, אבל אני חושב שזה עולה מההמשך.

זאב גרוס: במקום בולט לעין, תוית אנרגיה לפי הדוגמא והמפרט שבתוספת השניה, להלן תוית, התואמת את האישור האחרון שנתן הממונה לאותו מזגן על פי תקנה 6, ובשיווק מרחוק, ואז אני מוסיף: ובעיתונים, פורסמו ליד תמונת המזגן או תיאורו, אני מוסיף כאן:

זאב גרוס: כל נתוני התוית האמורה.

זאב גרוס: זאת אומרת אנחנו לא מחייבים, בגלל שלתוית יש צורה גם וצבעים, במקום שהדבר הזה הוא לא הגיוני, כי יש שורה אחת ואני לא אכניס לשם חצי דף, אז מספיק שיכניסו לשם ליד הפרסום את כל נתוני האנרגיה של התוית ושלא יפרסמו את הצורה של התוית.

זאב גרוס: כל הפרטים שיש בתוית.

מל פולישוק-בלוך: התוית אומרת את כל הפרטים,

זאב גרוס: את צודקת, אבל מה שיקרה הוא, במודעה שהוא משהו בגודל הזה, באופן ריאלי, אם אנחנו נכניס את הצורה של התוית הוא יאבד בעצם, תוכלי לראות אחר כך, יש בתוספת השניה מפרט של התוית, תראי במה מדובר, מדובר בדבר שהוא די גדול.

זאב גרוס: זו התוית, ואם תלכי לדף הבא תראי את המפרט,

מל פולישוק-בלוך: אבל אי אפשר לפרסם רק את זה?

זאב גרוס: לא, צריכים לפרסם גם את ה-D, וגם את ה-COP שלו, וגם את הנתונים הטכניים.

קריאה: את המידע לצרכן אני מבקש שאתה תיתן, על ידי הסברה של המשרד.

קריאה: אבל לא על ידי זה שאתה תחייב את היבואנים כדי לבוא ולפרסם.

זאב גרוס: אני בכל אופן סיימתי את תקנה 3.

מל פולישוק-בלוך: אנחנו קודם נבהיר את הדברים.

מל פולישוק-בלוך: סיימת לקרוא את סעיף 3?

ולדימיר נמירובסקי: כשמדובר על תוית אנרגיה, התוית נותנת אינפורמציה לצרכן על כל פרמטר ופרמטר.

ולדימיר נמירובסקי: לכל פרמטר ופרמטר יש משמעות כלכלית לצרכן.

ולדימיר נמירובסקי: יכול להיות שלצרכן יותר כדאי לקנות היום מזגן שהוא במאה חמישים שקלים יותר,

מל פולישוק-בלוך: שלום, הויכוח פה איפה והאם צריך לפרסם את כל התוית הזאת.

מל פולישוק-בלוך: כי לפרסם את כל התוית הזאת לא תמיד אפשר.

מל פולישוק-בלוך: השאלה האם לעשות רק את הסימון הזה, או רק את הסימון הזה.

זאב גרוס: אני מבקש להבהיר לגבי פרסום בעיתונות ובשיווק מרחוק, שזה בעקרון האינטרנט והעיתונות, אנחנו אומרים שמספיק במקום לפרסם את התוית עצמה יש לפרסם את כל נתוני התוית.

זאב גרוס: ואם היושב ראש ירשה לי שניה אחת רק להצביע, בכדי שהאנשים שיושבים כאן יזכרו במה מדובר, מדובר גם על הדירוג האנרגטי שלו, גם צריכת החשמל בשעת עבודה,

שלום שמחון: אתה רוצה בכל מודעה בעיתון,

זאב גרוס: כן, בפירוש כאן.

אתי בנדלר: איך זה אמור להראות, כשאתה אומר יפרסמו את הנתונים, אני רוצה להבין, תן לי הדגמה,

זאב גרוס: יהיה כתוב ככה, אני מקווה שנציג טורנדו לא יתנגד לרגע שאני אשתמש במזגנים שלו בתור דוגמא.

זאב גרוס: יהיה כתוב מזגן טורנדו דגם, יהיה כתוב דירוג A, COP 4.5,

שלום שמחון: מר גרוס, מאחר ואין לעניין הזה רוב כרגע בוועדה, אני רוצה שתלך על משהו שיותר,

מל פולישוק-בלוך: אני חושבת שבאמת אי אפשר לעמוד בזה.

זאב גרוס: מי שביקש את התיקונים האלה דרך אגב זה התאחדות התעשיינים.

זאב גרוס: אני מבחינתי אני שמח מאוד להשאיר את זה בנוסח המקורי.

מל פולישוק-בלוך: אם אנחנו חושבים, האם זה מספק מבחינת הציבור שיהיה לו ברור בין ה-A ל-G,

זאב גרוס: אנחנו חושבים שלו.

זאב גרוס: מי שרואה את המודעה בעיתון בהרבה מקרים ילך לחנות, ובחנויות זה חייב להיות.

זאב גרוס: אבל כשאנחנו מדברים על שיווק מרחוק בעיקר, שוב, אני חושב שהדרישה הזאת היא לא דרישה מוקדמת.

זאב גרוס: בואו נגיד ככה, מהמעט שאני מכיר לפחות מאתרים של מוצרים בחוץ לארץ, כשיש שיווק מרחוק באמצעות האינטרנט יש אפשרות לפתוח דף מיוחד לגבי המוצר הספציפי ואז אפשר להכניס את כל התוית.

מל פולישוק-בלוך: נכון, אבל בעיתון אתה לא יכול, אני רוצה לומר משהו, בנאדם ברוב המקרים לא קונה ממודעה בעיתון, הוא כן קונה מהאינטרנט או חוברות לשיווק מרחוק.

מל פולישוק-בלוך: אנחנו קיימנו דיון פה, אם אתה זוכר משותף אז היה, לגבי סחר באמצעות האינטרנט.

מל פולישוק-בלוך: אז לכשתהיה הישיבה הנוספת אני מציעה להכניס באחד הכללים זה שכל, לאו דווקא לגבי מזגנים, קנייה מרחוק מה שנקרא או שיווק מהסוג הזה, ייכנסו כל הפרטים וכו', כך שזה יהיה מכוסה מכיוון אחר.

מל פולישוק-בלוך: כרגע אי אפשר לחייב אותם בעיתון לפרסם את כל הדברים האלה.

אתי בנדלר: השיווק מרחוק כולל את כל סוגי המכירה שאינם כשאת הולכת לחנות עצמה.

אתי בנדלר: למשל כל חוברות השיווק של חברות האשראי.

שלום שמחון: מה שמלי מציעה שבאינטרנט זה יהיה עם הפרטים ובעיתון זה יהיה מעשי יותר.

אתי בנדלר: אבל יש עדיין בעיה, מה עם כל חוברות השיווק, דוגמת החוברות של כרטיסי האשראי.

אתי בנדלר: אותו דבר בטלויזיה, בערוץ הקניות.

1028: הלואי ומה שאומרת היועצת המשפטית הייתי מקבל את זה על כל פריט בויזה, הייתי יודע מה אני קונה ולא מקבל כל פעם הביתה דברים שבכלל לא רציתי אותם.

אתי בנדלר: לכן הנתונים בחוברות האלה מאוד חשובים.

אתי בנדלר: אני באמת לא יודעת איך להגדיר כרגע, פרסום בלבד לעומת פרסומים שיווקיים, שאתה מוזמן להתקשר ולרכוש את זה.

אתי בנדלר: אולי למעט פרסומת בעיתונות בלבד.

שלום שמחון: אני רוצה להכריע בעניין הזה.

שלום שמחון: בעיתונות יהיה רק ה-COP, באינטרנט יהיו כל הפרטים.

זאב גרוס: אז בוא נגיד ככה, ובשיווק רחוק, למעט פרסום בעיתון, יפורסמו ליד תמונת המזגן או תיאורו כל נתוני,

שלום שמחון: כוונתי בעתון זה גם החוברות, בפרסום הכתוב.

זאב גרוס: ובשיווק מרחוק, למעט באמצעי פרסום כתובים.

אתי בנדלר: באינטרנט אתה כן תרצה את כל הפרטים.

זאב גרוס: בואו נבחין בין שיווק באמצעים אלקטרוניים ובין אמצעים כתובים.

זאב גרוס: תקנה 4: פרטי התוית.

זאב גרוס: הפרטים שיופיעו על התוית לפי תקנה 3 יהיו: 1.

זאב גרוס: שם היצרן המקורי.

זאב גרוס: 2.

זאב גרוס: שם היבואן.

זאב גרוס: 3.

זאב גרוס: דגם המזגן וסוגו.

זאב גרוס: 4.

זאב גרוס: דירוג המזגן לפי תקנה 5 על בסיס מקדם היעילות שנבדק בקירור.

זאב גרוס: 5.

זאב גרוס: צריכת חשמל בשעת עבודה בקירור וחימום קילו-וואט שעה.

זאב גרוס: 6.

זאב גרוס: מקדם היעילות COP בקירור.

זאב גרוס: 7.

זאב גרוס: תפוקת הקור והחום בקילו-וואט.

זאב גרוס: 8.

זאב גרוס: סימון תנאי אקלים – T, שהמזגן מיועד לפעול בהם כמפורט בתקן.

זאב גרוס: 9.

זאב גרוס: מקדם היעילות

זאב גרוס: COP המזערי לפי תקנה 2. 10.

זאב גרוס: שנת הפקת התוית בתוך הסימון של הפינה הימנית האחרונה של התוית, כפי שצויין בתוספת הראשונה.

זאב גרוס: 11.

זאב גרוס: המלים תוקף עד בלאי, תוך ציון תאריך התוקף לפי התוספת השלישית.

שלום שמחון: סעיף 4 מאשרים, עוברים ל-5.

זאב גרוס: סעיף 5, דירוג אנרגטי A TO G של המזגן.

זאב גרוס: א.

זאב גרוס: הממונה יקבע דירוג אנרגטי של מזגן על סמך תוצאות שהוגשו לו לפי תקנה 2ג בהתאם לטבלה שבתוספת השלישית.

זאב גרוס: ב.

זאב גרוס: הממונה יעדכן את הדירוג לפי הטבלה שבתוספת השלישית ולפי תוצאות של בדיקות נוספות שנערכו על פי תקנה 2 ב.

זאב גרוס: ג.

זאב גרוס: על הצורך לבצע את כל התוית יודיע הממונה בשני עיתונים יומיים לא יאוחר מששים ימים לפני מועד כניסת העדכון לתוקף.

זאב גרוס: זה מדובר לגבי התחנות שבטבלה.

זאב גרוס: תקנה 6, אישור התוית.

זאב גרוס: הממונה יאשר את התוית לאחר שביצע את הבדיקה האמורה בתקנה 5, תוך חמישה עשר יום מיום הגשת המסמכים לפי תקנה 2ג.

זאב גרוס: ראה הממונה על סמך תוצאות הבדיקה המובאות בתקנה 5 שאין לאשר את התוית ישלח הודעה על כך תוך המועד האמור לעיל ליצרן או ליבואן אשר הגיש את התוית בצירוף נימוקיו.

שלום שמחון: תודה.

שלום שמחון: תקנות 5 ו-6 מאושרים.

זאב גרוס: יש 7 ו-8, כשאנחנו דיברנו ואמרנו בתחילת הדרך, יש לי הצעה לתקנה 9, תקנת הוראות המעבר.

זאב גרוס: תקנה 7, תחילתן של תקנות אלה ביום כב' בטבת התשס"ה-ראשון בינואר 2005.

זאב גרוס: תקנות מקורות אנרגיה, יעילות אנרגטית לסימון אנרגטי במזגנים התשס"א-2000 בטלות, ואז יש לי הצעה לגבי תקנה 9.

זאב גרוס: על אף האמור בתקנה 7 לעיל יהיה מותר עד לא יאוחר מיום שלושים ואחד לשלישי 2005 לשווק ולמכור מזגן אשר אינו עומד בהוראות תקנה 2 לעיל, וזאת בהתקיים שני התנאים המצטברים כדלקמן: 1.

זאב גרוס: המזגן עומד בדרישות היעילות המינימלית שבתקנות המקוריות.

זאב גרוס: אנחנו מתכוונים להגדיר את התקנות שמנויות בתקנה 8 כתקנות מקוריות.

זאב גרוס: ערב כניסתן של תקנות אלה בתוקף.

זאב גרוס: 2.

זאב גרוס: המזגן יוצר או שוחרר מהמכס לא יאוחר מיום שלושים ואחד לשמיני 2004.

זאב גרוס: הוכחת העמידה בתנאים המפורטים לעיל תהיה על המשווק או על המוכר לפי העניין.

שלום שמחון: יש לנו פה שלוש הצעות.

שלום שמחון: יש הצעה אחת שלכם, שהיא מדברת על התהליכים שיש אצלכם בנייר.

שלום שמחון: יש הצעה שניה שהוצעה פה על ידי מר דורון, שנדחה בשנתיים, שכל התאריכים שנשמעו פה יזוזו בשנתיים.

שלום שמחון: ויש הצעת פשרה שלי שאני מציע שזה יהיה ב-2006.

שלום שמחון: הם מציעים, יש פה בקשה לדחות את זה בשנתיים, יש הצעה שלכם שזה אוטוטו.

שלום שמחון: אני מציע באמצע.

ולדימיר נמירובסקי: אני רוצה להזכיר שזה אמצע.

ולדימיר נמירובסקי: מכיוון שהתקנות המקוריות,

שלום שמחון: אני רוצה להעמיד את זה להצבעה.

ולדימיר נמירובסקי: אני רוצה להזכיר בעקבות מה אנחנו התכנסנו.

שלום שמחון: אני זוכר, תאמין לי.

שלום שמחון: אתה יכול לשאול את כולם, אני מכיר, בין הרצוי לבין המצוי אני תמיד מעדיף את המצוי, ואני יודע שכדי להגיע למצוי אני צריך להתפשר.

שלום שמחון: עכשיו נעשה ספירה.

שלום שמחון: לכן אני מציע שזה יזוז לשלושים ואחד לשלישי 2006, מהשלושים ואחד לשני 2004 הגיעו לשלושים ואחד לשני 2005, וזה בניגוד למה שדורון מציע שזה יזוז ל-2007.

אליעזר כהן: אני בעד ההצעה של דורון מסיבה פשוטה, לא רק מפני שזו הצעה טובה ועניינית ומקצועית, אלא שהיא גם תמנע עליית מחירים, וזה האינטרס שלנו, להגן על הצרכן.

ולדימיר נמירובסקי: יש פה אי הבנה.

ולדימיר נמירובסקי: כל הבקשה של משרד התשתיות להעלות את רמת ה-COP זו בקשה כדי לחסוך כסף לציבור.

סורין לוי: אני רוצה להזכיר שתקנה של COP3 לכל המזגנים בתוקף כבר שלוש שנים, וכל התעשיה הוכנה לזה.

סורין לוי: הושקעו כספים רבים כדי שיהיה COP גבוה.

סורין לוי: התקנה שהוצגה היום זה הקלה לעומת תקנה שהיא בתוקף.

סורין לוי: נותן למזגנים גדולים יותר פחות מ-COP3.

סורין לוי: אז עכשיו אני לא רואה איך אפשר עכשיו לדחות תקנה שהיא בתוקף שלוש שנים.

שלום שמחון: יש פה ויכוח בין התעשייה המקומית לבין היבואנים.

שלום שמחון: אבל אומרים היבואנים גם התעשייה המקומית יבואנים.

שלום שמחון: ואני גם רוצה שאנחנו נדע את האמת, שלא נצא החוצה ויגידו לנו עבדו עליכם, סידרו אתכם.

סורין לוי: לגבי COP3 זה היה ידוע משנת 2000.

זאב גרוס: בניו-יורק החליטו ללכת על פעולה מסויימת לשיפור נושא המזגנים, כשרצו לגרום לכך,

1028: אני יכול להציע הצעת פשרה אדוני היושב ראש, יש לי רעיון, את העניין של ה-COP בואו נדחה בשנתיים, כל התקנות בואו נאשר היום.

1028: רק את הסעיף הזה שנקרא COP,

זאב גרוס: כיום ה-COP נקבע, התקנות שלו בתוקף.

זאב גרוס: אם אתה מבטל את התקנות שבתוקף,

1028: אין בעיה לדחות את זה בשנתיים, את ה-COP, נתארגן, הצעתי הצעת פשרה אדוני היושב ראש.

שלום שמחון: אני רק רוצה שנגבש פה שני דברים.

שלום שמחון: השיטה החדשה בסופו של יום לפי מה שנאמר לנו על ידי עו"ד גרוס מדובר פה בסופו של דבר, התרגום של COP זה תפוקת קור מיחידות חשמל.

שלום שמחון: המשמעות של העניין בכניסת התקנות לתוקף היא ירידה בצריכת החשמל עבור המזגנים.

שלום שמחון: בניגוד למה שנאמר פה.

שלום שמחון: בסוף יש פה גם ירידה בצריכת החשמל ויש פה גם השפעה על כסו של האזרח וגם למדינת ישראל זה טוב, גם יכול להיות שלא יצטרכו להקים את תחנת הכוח הנוספת.

שלום שמחון: העניין השני זה הנושא של התעשייה המקומית מול הייבוא.

שלום שמחון: ובמסגרת הזאת גם אנחנו מנסים להתייחס.

שלום שמחון: לכן אני מציע שבניגוד לדעת משרד התשתיות נלך לאמצע כמו שאני הצעתי.

1028: אולי הצעת הפשרה שלי תתקבל,

שלום שמחון: לא, היא לא מתקבלת.

1028: אדוני היושב ראש, בוא תבין, התעשיה המקומית, הלא אני גם כן איש תעשיה אוירית, שתים עשרה שלוש עשרה שנה, ואני מכיר את הנושא, בדיוק מאיפה החלקים באים, מה קונים, זה לא שאתה אומר לי עכשיו אלפיים שלושת אלפים עובדים הולכים לייצר את החלקים האלה פה בארץ, לא יגיע שום דבר לא מסין ולא מפה, מילא, מכיר את זה גם כן.

1028: אז מה זה התעשיה המקומית, זה החיבור של החלקים שאני מקבל מחו"ל, זה הכל.

1028: זה הכל.

שלום שמחון: אם ניתן ליבואנים את כל השנתיים אנחנו נצא טפשים.

1028: אתה שאלת פה את החברים בחסכון בבית בכמה זה בכלל, זה כמה אגורות לעומת להכפיל את מחיר המזגן.

1028: אני מבקש שנתיים.

שלום שמחון: טוב, אנחנו נצביע בין הצעתו של ח"כ בנלולו לשנתיים לבין הצעתי.

שלום שמחון: כמובן שאחר כך משרד התשתיות יכול למשוך את זה.

שלום שמחון: אני מציע לדחות את ההליכים בשנה.

שלום שמחון: ח"כ בנלולו מציע שנתיים.

שלום שמחון: מי בעד הצעתו של ח"כ בנלולו לשנתיים ירים את ידו?

שלום שמחון: שניים.

שלום שמחון: מי נגד הצעתו של ח"כ בנלולו?

שלום שמחון: מי בעד הצעתי?

שלום שמחון: תודה.

שלום שמחון: מי נגד?

שלום שמחון: תודה רבה.

שלום שמחון: אנחנו מצביעים על אישור התקנות.

שלום שמחון: מי בעד? תודה.

שלום שמחון: מי נגד?

שלום שמחון: תודה רבה.